Diari Oficial de la Generalitat Valenciana


Sumari del DOGV 4526, del 20-06-2003 (2003/7454)

Informació pública de l'homologació modificativa, pla de reforma interior i programa d'actuació integrada de la urbanització de Mare de Déu de l'Assumpció.
-----------------------------------------------------------------------------------------------------------------------------------------------------------

### Dades del document

Número de DOGV
:   4526

Data del DOGV
:   20-06-2003

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2003/7454


Organisme emissor
:   Ajuntament de Montserrat

Tipus de document
:   Anunci

Informació pública de l'homologació modificativa, pla de reforma interior i programa d'actuació integrada de la urbanització de Mare de Déu de l'Assumpció. [2003/X7454]
  
Nova publicació de l'edicte d'informació pública de l'expedient d'homologació modificativa, pla de reforma interior i programa d'actuació integrada de la urbanització de Mare de Déu de l'Assumpció, per falta d'avís previ als titulars que apareixen al cadastre.
  
Aquest anunci deixa sense efecte l'anunci d'informació pública del DOGV núm. 4511 de data 30/05/2003.
  
El Ple de la Corporació, mitjançant acord de data 29 d'abril de 2003, ha resolt sotmetre a informació pública el següent edicte:
  
Admesa a tràmit l'alternativa tècnica del programa per al desenvolupament de l'actuació integrada per a la urbanització de Mare de Déu de l'Assumpció, presentada per Promocions Industrials Mafort SL, que comprén:
  
Homologació del sector d'urbanització de Mare de Déu de l'Assumpció.
  
Programa d'Actuació Integrada.
  
Pla de Reforma Interior.
  
Projecte d'Urbanització.
  
De conformitat amb allò disposat en els articles 45 i 46 de la Llei 6/1994, de la Generalitat Valenciana, Reguladora de l'Activitat Urbanística (LRAU), se sotmet a informació pública l'esmentada documentació en el termini de 20 dies, comptats a partir del següent al de la publicació d'aquest anunci en el Diari Oficial de la Generalitat Valenciana. Durant aquest termini, la documentació estarà exposada en les dependències d'Urbanisme de l'Ajuntament de Monserrat, en horari d'atenció al públic, de 09.30 a 13.30 hores.
  
Durant l'esmentat termini, podran presentar-se tant al·legacions com alternatives tècniques. En el termini de cinc dies següents al venciment d'aquest termini, es podran presentar les proposicions juridicoeconòmiques en el Registre General de l'Ajuntament, en plica tancada i amb la documentació que s'assenyala en els apartats c) i d) de l'article 32 de la LRAU. Aquests terminis quedaran prorrogats si durant els primers deu dies d'informació pública alguna persona es compromet a presentar alternativa tècnica substancialment distinta a l'original, d'acord amb allò disposat en l'art. 46.4 de la LRAU.
  
L'acte d'obertura de pliques tindrà lloc a l'Ajuntament de Monserrat, a les 10.00 hores del dia hàbil següent d'aquell en què els proposants acrediten el compliment dels tràmits continguts en l'article 48 de la LRAU. Durant els deu dies següents a l'obertura de pliques, podran ser objecte de consulta i al·legacions totes les actuacions de l'expedient.
  
La qual cosa es fa pública per al coneixement general, als efectes prevists en la Llei 6/1994, Reguladora de l'Activitat Urbanística.
  
També es publicarà aquest edicte en un periòdic d'informació general.